
Narva Muuseumi vara võõrandamine ja linnaasutuse Narva Muuseum tegevuse lõpetamine

1. Asjaolud ja menetluse käik
Narva Linnavolikogu 17.05.2012. a otsusega nr 57 otsustati osaleda sihtasutuse Narva Muuseum asutamisel. Sihtasutuse Narva Muuseum asutajateks on Narva linn ja Eesti Vabariik. Vabariigi Valitsuse 25.10.2012. a korraldusega nr 452 otsustati anda kultuuriministrile volitus asutada riigi osalusel sihtasutus Narva Muuseum.
Sihtasutuse asutamisel kehtinud muuseumiseadus ei võimaldanud muuseumikogusid sihtasutusele üle anda. Need jäid seetõttu linnaasutuse Narva Muuseum hallata. Muuseum jätkas tegevust uue põhikirja alusel (Narva Linnavolikogu 24.01.2013. a määrus nr 1).
Linnaasutus Narva Muuseum osales partnerina projektis "Unikaalse Eesti ja Vene kindluste ansambli kui ühise turismitoote arendamine. II etapp / EstRusFortTour-2", mis  rahastati Euroopa naabrus- ja partnerlusinstrumendi Eesti-Läti-Vene piiriülese koostöö programmist 2007-2013 (Narva Linnavolikogu 25.11.2010 otsus nr 170) ning jätkas projektipartnerina ka pärast sihtasutuse registreerimist. Projektiga seotud nõuded ja kohustused jäid linnaasutusse Narva Muuseum. Projekti osapoolte vahel sõlmitud toetusleping lõppes 31.12.2014. a, lepingust lähtuvad kohustused (sh projekti raames soetatud vara, dokumentide, projekti tulemuste kuni 31.12.2022. a säilitamise kohustus) lähevad üle sihtasutusele Narva Muuseum.
Otsuse alusel võõrandatakse linnaasutuse Narva Muuseum vara (sh museaalid) ja kohustused sihtasutusele Narva Muuseum (juhul, kui riik loobub talle tehtud pakkumusest). Seejärel lõpetab linnaasutus Narva Muuseum tegevuse. 19.06.2013. a vastuvõetud uus muuseumiseadus võimaldab munitsipaalmuuseumi kogusid võõrandada sihtasutusele. Kooskõlas muuseumiseadusega munitsipaalmuuseumi tegevuse lõpetamisel on museaalide tasuta võõrandamise korral muuseumikogu omanik kohustatud seda esmalt pakkuma riigile ning pärast riigi loobumist võib ta selle võõrandada muule isikule.
2015. aastal teostas linnaasutus Narva Muuseum koostöös sihtasutusega Narva Muuseum muuseumikogu inventuuri ning inventuuri käigus tuvastati ka väljaarvamiseks minevad museaalid. Linna asutuse Narva Muuseum juhataja-peavarahoidja esitas 01.12.2015. a ettepaneku Narva Muuseumi muuseumikogust museaalide väljaarvamiseks. Põhjuseks on asjaolu, et museaalid pole leitud kahe ja enama inventuuri käigus ning on ebatõenäoline, et neid avastatakse hiljem. Ettepanekule on lisatud sõltumatu eksperdi (Kultuuriministeeriumi kultuuriväärtuste osakonna peaspetsialist) arvamus Narva Muuseumi ettepanekule museaalide muuseumikogust väljaarvamiseks.
2. Õiguslikud alused
2.1 Kohaliku omavalitsuse korralduse seaduse § 22 lõike 1 punkti 34 alusel kuulub volikogu ainupädevusse linna ametiasutuse hallatava asutuse tegevuse lõpetamise otsustamine.

2.2 Kooskõlas muuseumiseaduse § 12 lõikega 4 munitsipaalmuuseumi tegevuse lõpetamisel museaali tasuta võõrandamise korral on muuseumikogu omanik kohustatud seda esmalt pakkuma riigile ning pärast riigi loobumist võib ta selle võõrandada muule isikule.

2.3 Muuseumiseaduse § 11 lõike 1 punkti 2 kohaselt arvatakse museaalid muuseumikogust välja, kui museaalid on hävinud või kaotsi läinud ning seda ei ole leitud vähemalt kahe järjestikuse korralise inventuuri käigus; muuseumiseaduse § 11 lõike 3 kohaselt museaali väljaarvamine muuseumikogust § 11 lõikes 1 sätestatud alusel toimub muuseumi asutaja otsusel, arvestades muuseumi juhi põhjendatud ettepanekut, millele on lisatud sõltumatu eksperdi arvamus.
2.4 Narva Linnavolikogu 09.06.2005. a määruse nr 18 „Linnavara võõrandamise kord“ § 16 lõike 1 punkti 1 alusel võib linnavara tasuta võõrandada, kui vara on vajalik riigile või muule avalik-õiguslikule isikule tema seaduses sätestatud ülesannete täitmiseks.

2.5 Vastavalt Narva Linnavolikogu 09.06.2005. a määruse nr 18 „Linnavara võõrandamise kord“ § 16 lõikele 2 linnavara võõrandatakse tasuta üksnes linnavolikogu otsusel.
3. Otsus

3.1 Arvata muuseumikogust välja kaotsi läinud ning vähemalt kahe järjestikuse korralise inventuuri käigus leidmata jäänud museaalid (lisa 1).

3.2 Narva Linnavalitsusel teha Kultuuriministeeriumile (riigi esindaja) pakkumuse linna asutuse Narva Muuseum museaalide riigile tasuta võõrandamiseks.

3.3 Kultuuriministeeriumi pakkumusest loobumise korral võõrandada tasuta sihtasutusele Narva Muuseum (registrikood 90011481) hiljemalt 31.03.2016. a:

3.3.1 linnaasutuse Narva Muuseum museaalid;
3.3.2 linnaasutuse Narva Muuseum põhivara (lisa 2).

3.3.3 linnaasutuse Narva Muuseum üleandmata jäänud bilansiväline vara (lisa 3).

3.4 Pidada sihtasutus Narva Muuseum linnaasutuse Narva Muuseum õigusjärglaseks „Unikaalse Eesti ja Vene kindluste ansambli kui ühise turismitoote arendamine, II etapp / EstRusFortTour-2“ sihtprojekti osas.

3.5 Lõpetada linnaasutuse Narva Muuseum (registrikood 75009131) tegevuse hiljemalt 31.03.2016. a.
4. Rakendussätted

4.1 Otsus jõustub teatavakstegemisest.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates otsuse jõustumisest.

Narva Linnavalitsus võtab vastu protokollilise otsuse:
1. Esitada Narva Linnavolikogusse läbivaatamiseks ja kinnitamiseks otsuse „Narva Muuseumi vara võõrandamine ja linnaasutuse Narva Muuseum tegevuse lõpetamine” eelnõu.

2. Volitada Narva abilinnapea Vjatšeslav Konovalovit antud küsimust Narva Linnavolikogus ette kandma.

